google/wiki40b huggingface dataset:
Roger Ailes

Bakgrunn

Roger Ailes var sønn av Donna Marie (født Cunningham) og Robert Eugene Ailes som arbeidet som fabrikkformann for maskinvedlikehold. Han fikk sin høyere utdannelse ved Ohio University i Athens, med avslutning med bachelorgrad i 1962.
Daniele Barbaro

Bakgrunn

Han var sønn av Francesco Barbaro (død 1549), podestà av Verona og senator i republikken Venezia og av hans hustru Elena Pisani, som var datter av bankieren Alvise Pisani og hans hustru Cecilia Giustinian. 
Daniele Barbaro studerte filosofi, matematikk og optikk ved universitetet i Padova.

Virke for Republikken Venezia

Fra 1531 var Barbaro Venezias offisielle historiker (Pubblico storiografico), i 1548 ble han ambassadør til England, i 1550 Patriarkens coadiutor. Barbaro var Venezias ambassadør i London, og var en av de tre som representerte Venezia ved konsilet i Trent i 1561. Han ble i 1557 valgt til å hjelpe patriarken av Aquileia Giovanni Grimani til å oversette Vitruvius. Fra Barbaro stammer også en rekke andre verker, innen faltene kunst, matematikk, naturvitenskap og optikk. 
Fra ham stammer også utkastet til Padovas botaniske have.
Sammen med sin bror Marcantonio Barbaro fikk han bygget Villa Barbaro som står på UNESCOs verdensarvliste.
Barbaros var venn og beundrer av personligheter som Andrea Palladio, Pietro Bembo og Torquato Tasso. 
Han beskriver i sin La pratica della perspettiva bruken av slipte linser i en camera obscura. Riktignok hadde Leonardo da Vinci allerede beskrevet dette i sine skissebøker, men dette ble ikke publisert før etter Leonardos død.
Rhizosfæren

Rhizosfæren er et snevert område av jordsmonn som er direkte påvirket av planterøtters og mikroorganismers tilstedeværelse.
Bøler skole

Skolekorps og -kor

Bøler skole fikk guttemusikkorps i 1960, og jentekorps i 1962. Begge korpsene fikk mange medlemmer i 1960-årene, men da barnekullene avtok, ble de to korpsene slått sammen til ett. Noe senere ble de også slått sammen med Nøklevann skolekorps, slik at de tre korpsene nå lever videre som Bøler og Nøklevann Musikkorps.
Skolen har dessuten et skolekor Bøler skolekor (stiftet i 1973), samt "foreldrekoret" Parenti Vocalis (stiftet i 1983).

Skolens maskot

Bøler skoles maskot er et ekorn, og skolen har også en ekorn-skulptur plassert i skolegården. Denne er laget av billedhuggeren Eilif Mikkelsen.
Hisui Haza

Landslaget

Hisui Haza spilte 4 landskamper for Japans kvinnelandslag. Hun ble tatt ut i Japans tropp til Asialekene 2014.
AT&T Classic

AT&T Classic var en golfturnering som ble spilt årlig på PGA-touren til og med 2008 på TPC at Sugarloaf i Duluth i Georgia. Banen, som er 6669 meter lang, par 72, var den første som Greg Norman designet på amerikansk jord. Turneringen ble vanligvis avholdt i mars–april, og har tidligere hett BellSouth Classic, Atlanta Open, Atlanta Invitational, Atlanta Classic, Georgia-Pacific Atlanta Golf Classic og BellSouth Atlanta Golf Classic før den i 2007 tok sitt endelige navn. Turneringen ble første gang arrangert i 1934, men den ble fast på PGA-touren først i 1967.
George Best

Biografi

Best blir regnet som en av tidenes aller beste fotballspillere. Han var en driblefant, som vanligvis ble benyttet som kantspiller, men spilte også mange kamper i en offensiv midtbanerolle. I begge posisjoner var han et naturtalent, og i 1968 ble han kåret til årets spiller i Europa. Han spilte faktisk i alle posisjoner, unntatt høyreback og keeper, og regnes som en av verdens fremste fotballspillere gjennom tidene.
Også utenfor banen var han et naturlig midtpunkt. Best blir ofte regnet som fotballens første «rockestjerne». Etter Europacup-triumfen i 1968 begynte laget å rakne. Ettersom George Best hadde vokst opp med stjernespillere rundt seg, førte dette til at moralen sank: Tidligere storstjerner ble erstattet av middelmådigheter. Fremdeles spilte han fotball på et høyt nivå, men laget fungerte ikke i det hele tatt. I 1973 forlot Best Manchester United og la opp som fotballspiller. Han gjorde imidlertid comeback kort tid etter for naboklubben Stockport, og spilte senere for Fulham, den skotske klubben Hibernian, samt en rekke klubber i USA. Han la opp for godt i 1983, etter et kort opphold i den australske klubben Brisbane Lions.
Både under og etter sin fotballkarriere havnet Best ofte i tabloidavisenes sladrespalter, med historier som vanligvis inkluderte alkohol og damer. I 1984 ble han arrestert for fyllekjøring, og noen år senere ble han erklært personlig konkurs. I 2002 fikk Best en levertransplantasjon og klar beskjed fra legene om at han måtte slutte å drikke, men kort tid etter var han tilbake på flaska. Det er blitt påstått at han en gang fikk spørsmålet om hva han hadde brukt pengene sine på. Han svarte: «I spent a lot of money on booze, birds and fast cars – the rest I just squandered.» («Jeg har brukt mange penger på sprit, 'ryper' (pene jenter) og raske biler – resten har jeg bare sløst bort».
Best døde i november 2005, etter at det som begynte som en luftveisinfeksjon, utviklet seg til svikt i flere organer. Etter omkring tre uker på Cromwell Hospital i London var han på bedringens vei, men etter et tilbakefall stod ikke livet til å redde.
Han ble gravlagt ved siden av sin mor på Roselawn gravlund i Belfast den 3. desember 2005. Seremonien foregikk i parlamentsbygningen Stormont, der omkring 25 000 fremmøtte fulgte med på storskjermer utenfor. Politiet anslo at mellom 75 og 100 000 mennesker hadde møtt opp ved Stormont eller langs veien for å vise George Best den siste ære. Selve begravelsen var en privat seremoni for de nærmeste, men etter familiens ønske ble ti tilfeldige mennesker i folkemengden også invitert.
Grand Coulee-demningen

Grand Coulee-demningen er en vannkraftdam som ligger i Columbia River ved tettstedet Grand Coulee i Grant County i staten Washington, USA ca. 950 km fra elvemunningen. Den ligger 71 km ovenfor Chief Joseph-demningen, og er USAs suverent største kraftverk med en installert effekt på 6 809 MW, nesten tre ganger større enn Chief Joseph. Anlegget har 33 turbiner.
Dammen demmer opp innsjøen Franklin D. Roosevelt Lake som fra den kanadiske grensen og nedover til demningen er 90 km lang og har et areal på 320 km². Den er 168 meter høy og 1 586 meter lang. Reservoarets volum er inntil 11,9 millioner m³ og det er det sjette største i USA. Dammen slipper vann videre nedover til Chief Joseph, hvor det også produseres kraft.
Anlegget var ferdig i 1941 og vedlikeholdes av den føderale regjeringen. Det ble bygget for kraftproduksjon og vanningsformål. Demningen var viktig for industrialiseringen av Washington og Oregon, og kraften ble brukt til produksjonen av kjernefysisk materiale ved Hanford Site – som inngikk i det topphemmelige Manhattanprosjektet under den andre verdenskrig.
I forbindelse med åpningen komponerte artisten Woody Guthrie blant annet sangen Grand Coulee Dam.
Gulehavsmåke

Taksonomi

Gulehavsmåke var tidligere plassert i slekten Larus, herunder også tidvis i underslekten L. (Saundersia), men den skiller seg fra disse fuglene, blant annet gjennom et mer komprimert nebb og begrensninger i svømmehuden mellom tærne. Noen plasserer arten i slekten Chroicocephalus, men dette savner (i øyeblikket) bred støtte.
Gulehavsmåke er ifølge Norsk navnekomité for fugl (Norsk Ornitologisk Forening) rett norsk navn på denne arten, men betegnelsen amurdvergmåke blir også godtatt av komitéen.

Biologi

Gulehavsmåke er en svært liten måkeart som regnes med til 2-års måkene. Den blir omkring 29–32 cm lang og veier typisk 170–220 g. Vingespennet utgjør normalt cirka 87–91 cm. Fjærdrakten er klassisk hvit på undersiden og grå på oversiden. Arten har sort hodehette og et tydelig avlangt sort felt på undervingen i hekketiden. Den har også en karakteristisk halvmåneformet hvit ring i bakkant av de mørke øynene i denne perioden. Stjerten har hvite halefjær med sorte tupper. Nebbet er relativ kort og sort. I vinterdrakt mister den hodehetten og det ganske store sorte feltet på undervingen blir langt mindre markant.
Arten er hekker langs kysten av Øst-Kina, fra Liaoning gjennom Hebei og Shandong til Jiangsu, samt sporadisk langs vestkysten av Koreahalvøya. Fuglene overvintrer fra Sør-Korea og det sørlige Japan og videre sørover til det nordlige Vietnam. BirdLife International anslo i 2011 bestanden av voksne individer til omkring 14 400 individer, noe som røffelig tilsvarer en totalpopulasjon på cirka 21 000–22 000 individer. Bestanden har i senere år hatt negativ utvikling, en trend man forventer vil forsterke seg over de neste tre generasjonene (18 år).
Eunomia

Arv

Eunomia-familien av asteroider er oppkalt etter henne. 15 Eunomia er en hovedbelteasteroide.
Stampe SV.4

Stampe et Vertongen SV.4 (også kjent som Stampe SV.4 eller bare Stampe) er et belgisk to-seters biplan skoleflykonstruert  og bygget av Stampe et Vertongen. Flyet ble også bygget på lisens i Frankrike og Algerie.

Historie

SV.4 var konstruertv som en dobbeltdekker sportsfly/skolefly tidlig på 1930-tallet, ved å Stampe et Vertongen i Antwerpen. Den første modellen var SV.4A, en avansert akrobatikk-skolefly, etterfulgt av SV.4B med nye vinger og 130 [[Hk]] de Havilland Gipsy Major motor.
Bare 35 fly ble bygget før selskapet måtte stenge under Andre verdenskrig. Etter krigen fortsatte etterfølgeren, Stampe et Renard og bygget ytterligere 65 fly mellom 1948 og 1955 som skolefly for det belgiske flyvåpen.
En lisensiert  SV.4C versjon ble bygget i Frankrike av SNCAN (Societe Nationale Aeronautiques de Nord)mig i Alger av Atelier Industrel de l'Aeronautique de Alger, de to bygget tilsammen 940 fly. Etterkrigstidens SV.4C ble i stor utstrekning brukt av det franske flyvåpen som skilefly. Mange ble brukt av flyklubber  i Frankrike,  som senere ble solgt andre hånden til Storbritannia og andre land.
Canindea

Utseende

Middelsstore, blanke, brunsvarte trebukker. Antennene er litt lengre enn kroppen, med hvite spisser. Pronotum er tønneformet, med en ganske liten tann midt på hver sidekant. Dekkvingene er nærmest parallellsidige (litt avsmalnende i den bakre delen), med avrundede "skuldre".

Utbredelse

Slekten er utbredt i det nordlige Brasil og Fransk Guyana.
Tinea semifulvella

Utseende

En middelsstor (vingespenn 14-22 millimeter), gulrød møll. Antennene er trådformede og omtrent tre fjerdedeler så lange som forvingene. Hodet og forvingene er gulrøde, forkroppen brun. Forvingen har en liten, mørk flekk ved bakkanten noe utenfor midten. Arten kjennes lett fra de andre Tinea-artene på fargen. Bakvingene er blekt brunlige. Larven er hvitaktig med gulbrunt hode, som har uregelmessige, brune tegninger.

Levevis

I likhet med de fleste andre Tinea-artene er også denne arten knyttet til fuglereir, der larvene spiser dødt, animalsk materiale. De voksne møllene flyr fra juni til september.

Utbredelse

Den er utbredt over det meste av Europa. I Norge er den bare funnet langs kysten nord til Hordaland, men den er ikke sjelden der den finnes.
Ernesto Teodoro Moneta

Krigserfaringer

Moneta var vitne til den østerrikske generalen Radetskis herjinger i Milano i 1848.
Studentbyen Natland

Studentbyen Natland  (kalt «Nattland studentby» eller «Nattland Studentboliger») er et anlegg med leieboliger for studenter med barn på Nattland i Årstad bydel i Bergen, ca 6 km sør for Bergen sentrum. Studentbyen ble bygget årene 1968–1970 etter tegninger av arkitektene Jørgen Djurhuus og Erik Fersum. Anlegget består i dag av 20 grønne, gule og røde rekkehus (A-T) som er anlagt rundt en allmenning og fem tun med felleareal og lekeplass. Rekkehusene var opprinnelig utført i ubehandlet (umalt) tre. Dagens malte overflater er gjort som del av en oppussing i senere tid og uten arkitektens medvirkning. Anlegget ligger i et bilfritt område og har tilsammen 147 familieleiligheter på 64 kvadratmeter over to plan. Førsteetasje består av en yttergang, et soveværelse, kott, tørkeskap, bad og kjøkken. Andre etasje består av et oppholdsrom og et større soverom. Arkitektene Djuurhus og Fersum tegnet på samme tid Fantoft Studentboliger. Selv om hovedgrepene er vidt forskjellige finnes det likheter i detaljutformingen. Begge steder er interiørene preget av fleksible innredninger og funksjonelle kjøkkenløsninger. Hovedmaterialet i møbler og innredning er umalt furu. I 1971 fikk arkitektene utdelt Treprisen for Studentbyen Natland. Gjennom årene har mange av leilighetene mistet gode interiørkvaliteter gjennom ulike rehabiliteringer. I forbindelse med siste rehabilitering 2010-2011 ble Hordaland fylkeskommune enig med Studentsamskipnaden i Bergen om at RST-tunet med tre rekkehus skal bevares som kulturminne og at en leilighet skal tilbakeføres til opprinnelig stand.
Like i nærheten av studentbyen driver SiB også tre barnehager: Bortigard, Oppigard og Nerigard barnehage.
René Schneider (fotballspiller)

Landslaget

Han deltok i flere internasjonale turneringer for Tyskland. Han ble europamester i fotball i 1996.
Hot Rocks 1964-1971

Sporliste

Alle låter skrevet av Mick Jagger og Keith Richards, med mindre noe annet er oppgitt.
Kiambu

Kiambu er en by i Kiambu fylke i Kenya. Den ligger 1720 meter over havet, 17 km nord for Nairobi og har en befolkning på 13 814. Kiambu er fylkets hovedstad, og fylket grenser i sør til Nairobi. Andre nærliggende byer er i øst Ruiru, nordøst Gatundu, nordvest Limuru og i sørvest Kabete.
Byen er omgitt av jordbruksland drevet av Kikuyufolket. Kiambu vokser raskt på grunn av nærheten til hovedstaden, og noe jordbruk må vike for boliger. I tillegg til det sentrale Kiambu, er blant annet Ndumberi, Riabai, Kihingo, Ngegu, Kanunga og Kangoya tilhørende landsbyer.
Kiambu Club som åpnet 1916, er en av de eldste 9-hulls golfbanene i Kenya. Klubben har også tennisbaner og svømmebasseng.
Betesda Tverrelvdalen

Betesda Tverrelvdalen er en kristen frikirkelig menighet i Tverrelvdalen, Alta i Finnmark. Menigheten er tilsluttet den norske pinsebevegelsen. Betesda Tverrelvdalen ble stiftet i 2000. 
Menigheten har 100 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Betesda Tverrelvdalen støtter et barnehjem i Israel.
Martine Welfler

Karriere

Welfler begynte å spille for Pors Håndball da hun var syv år gammel. Hun spilte også for Stridsklev Håndball, før hun gikk til Gjerpen Håndball da hun var 16 år gammel. Hun debuterte i eliteserien 18 år gammel, og hun scoret 19 mål for Gjerpen i Postenligaen 2009/10. Gjerpen rykket ned til 1. divisjon etter 2010-sesongen, og Welfler scoret der 55 mål i 2010/11-sesongen.
Welfler gikk til Bækkelaget i juni 2011. Denne sesongen fikk hun sølv i junior-NM i håndball.
I august 2013 deltok hun på Norges lag i beachhåndball som deltok i World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass. Dette var Welflers debut på Norges landslag i beachhåndball.
Welfler deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM.
I VM i beachhåndball 2016 i Budapest fikk Norge bronse, etter seier 2–1 over Ungarn i bronsefinalen, der Welfler scoret to poeng. Norge deltok i EM i beachhåndball 2017 i Zagreb, og Welfler deltok i dette mesterskapet. Norge vant EM, etter å ha slått Polen i finalen.
Hun signerte for Oppsal Håndball i mai 2017.
Flashminne

NOR-minnet

NOR-minnet kjennetegnes ved at det går raskt å lese data fra minnet (10–100 nanosekund), mens det tar lang tid å skrive data inn (1–10 millisekund).

NAND-minnet

NAND-minnet er utvikla av Toshiba. Det er langsomt både ved avlesning (10–15 µs) og skriving (1–10 ms), men en stor mengde data kan mellomlagres i en buffer, hvorfra lesing går raskt. NAND-minnet er ikke pålitelig, slik at data normalt må feilrettes etter avlesning.
Fordelen med NAND-minnet er at det tar mindre plass og er billigere å produsere enn NOR-minnet. De fleste digitalkameraer og mobiltelefoner i dag har minne som er basert på NAND-teknologi.
Forsikringsselskapenes Godkjennelsesnevnd

Forsikringsselskapenes Godkjennelsesnevnd (FG) er en nevnd under Finans Norge. FG begrenser sin virksomhet til norske forhold.
Nevnden ble opprettet i 1977 på initiativ fra norske forsikringsselskaper med mål om å definere felles standarder og godkjennelser for sikkerhetsutstyr og -løsninger. FG konsentrerer seg om forebygging av brann og innbrudd.
FG-godkjennelse er en anerkjent produktmerking på det norske sikkerhetsmarkedet, og i mange sammenhenger er det krav om å benytte FG-godkjent utstyr. På 2000-tallet har imidlertid debatten om nødvendigheten av FG tiltatt i takt med en stadig mer internasjonal bransje der overlappende EU-direktiver dominerer i Europa forøvrig.

FG (Forsikringsselskapenes Godkjennelsesnevnd) ble opprettet i 1977 av forsikringsselskapene i Norge, I 2017 endret FG navn til FG Skadeteknikk, hvor FG står for forsikringsgodkjent.

Beskyttelsesklasser

Risiko for innbrudd kan variere stort mellom bygg. Kravene til innbruddssikring er derfor differensiert i tre nivåer ut ifra virksomhetstype og tildels også beliggenhet.
I enkelte tilfeller kan et stort bygg generelt klassifiseres med B1, men enkelte soner kan klassifiseres med B2 dersom det er et avgrenset område som har elementer som gir en høyere risiko, f.eks. spillautomat.

Beskyttelsesklasse B1

Her sorterer alle virksomheter som ikke inneholder spesielt innbruddsutsatte gjenstander og som ikke faller inn under kategorier beskrevet i klassene B2 eller B3.

Beskyttelsesklasse B2

Dersom en virksomhet oppbevarer gjenstander som er lett omsettelige og dermed spesielt interessante for innbruddstyver, vil bygningen plasseres i denne klassen. Eksempler på slike gjenstander er tobakk, alkohol, forbrukerelektronikk, medisiner, kunstverk og armbåndsur.

Beskyttelsesklasse B3

Særskilt utsatte bygninger kan klassifiseres med strengeste beskyttelsesklasse. Dette gjelder lagre for våpen og sprengstoff, samt frittliggende utsalg av tobakksvarer.
Friidrett under de britiske samveldeleker 1970

Friidrett under de britiske samveldeleker  1970.  Friidrett var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970. Det var de niende lekene i det som kom til å bli Samveldelekene (Commonwealth Games) fra 1978. I lekene i 1970  ble det konkurrert i 36 øvelser i friidrett, 23 for menn og tretten for kvinner. Australia ble beste nasjon med ti gullmedaljer foran England med sju.
I Love You Because (sang)

«I Love You Because» er en amerikansk sang fra 1949, opprinnelig skrevet og spilt inn på plate av Leon Payne. Det var hans eneste sang som kom på de amerikanske countrylistene.

Norsk versjon

Ottar Johansen har skrevet en norsk versjon. På norsk bærer den tittelen «Mest av alt».
Vigra Idrettslag

Vigra Idrettslag (stiftet i 1944) holder til på øya Vigra i Giske kommune.
Redbone

Redbone er et band som ble startet Los Angeles, California, USA av brødrene Pat og Lolly Vegas i 1969, henholdsvis bassist og gitarist. De fikk med seg rytmegitarist Tony Bellamy og trommeslager Pete DePoe. Alle fire var av innfødt amerikansk avstamning, og bandet profilerte seg med denne bakgrunnen. Betegnelsen «Redbone» er historisk brukt i sørstatene for å angi en person med blandet etnisk bakgrunn.
Bandet fikk sin første hit med singelen «Maggie» fra albumet Potlatch i 1970 og sin beste plassering i USA med «Come and Get Your Love», som var på salgslistene i 24 uker, toppet på femteplass, solgte i over en halv million eksemplarer og ble sertifisert som gullplate. «Witch Queen of New Orleans» lå fire uker på VG-lista i starten av 1972, og albumet den var hentet fra, Message from a Drum, tre uker.
Doryida

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten er utbredt i Asia.
Kenta Hasegawa

Japans herrelandslag

Kenta Hasegawa spilte 27 landskamper for Japans herrelandslag.
Paradihammus

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Sri Lanka.
Lale Andersen

Bakgrunn

Bunnenberg gikk på skuespillerskole ved Deutsches Theater i Berlin, og arbeidet siden i Zürich 1933–1937 og ved Kabarett der Komiker i Berlin som sanger 1938–1942. Hun ga ut en selvbiografi i 1972, Der Himmel hat viele Farben.

«Lili Marleen»

Lale spilte inn «Lili Marleen» i 1939, men den ble ikke noen slager før Soldatensender Belgrad, radiostasjonen for de tyske væpnede styrker i det okkuperte Jugoslavia, begynte å kringkaste den i 1941. «Lili Marleen» ble da raskt populær blant de tyske soldatene ved fronten. Radiosenderen ved Beograd var kraftig nok til å bli mottatt i hele Europa og middelshavsområdet, og sangen ble etter hvert populær blant de allierte styrkene også.
Men nazilederne var en stund lite fornøyd med denne triste sangen om adskilte kjærester, og Joseph Goebbels fikk den forbudt fra radiobølgene. Lale Andersen ble i ni måneder forhindret fra offentlige opptredender, ikke bare på grunn av sangen men også fordi hun hadde pleiet vennskap med Rolf Liebermann, som var jødisk, og med andre jødiske artister hun hadde truffet i Zürich. Hun ble så desperat at hun forsøkte å ta sitt eget liv. 
Da hun senere fikk tillatelse til å opptre igjen, var det på flere betingelser; én av dem var at hun ikke måtte synge «Lili Marleen». Goebbels beordret henne til å spille inn en mer «militant» versjon av sangen, i juni 1942. I de siste krigsårene hadde Andersen en mindre rolle i en propagandafilm, og spilte inn flere propagandasanger på engelsk. Rett før krigens slutt trakk hun seg tilbake til øya Langeoog på den tyske nordsjøkysten.

Etter krigen

Lala Andersen giftet seg på nytt etter krigen og gjenopptok sin sangkarriere, om enn uten samme fremtredende profil som tidlig i 1940-årene. I 1961 representerte hun Tyskland i Eurovision Song Contest med sangen «Einmal sehen wir uns wieder», men endte kun som nummer 13 av 16.
Zoe Karbonopsina

Zoe Karbonopsina, også Karvounopsina eller Carbonopsina, "med kullsvarte øyne" (gresk: Ζωή Καρβωνοψίνα, Zōē Karbōnopsina) var den fjerde kona til den bysantinske herskeren Leo VI. Hun var mor til Konstantin VII Porfyrogennetos, og leda til og med en formynderregjering for ham. Hun døde i et kloster en gang etter 920.
Nipponoserica

Utseende

Middelsstore, avlange, gulbrune oldenborrer. Oversiden er uten påfallende hår. Hodet er kort og bredt, pronotum minst dobbelt så bredt som langt. Fasettøynene er store og noe hvelvede. Oversiden er nokså tett og kraftig punktert, dekkvingene med tydelige punktrader.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Japan og Kina. I tillegg er én art innført til USA.